wannaphong/clean_thaiwikipedia huggingface dataset:
# ฌอน โอพราย
ฌอน ริชาร์ด โอพราย (;เกิด 5 กรกฎาคม ค.ศ. 1989) นายแบบชาวอเมริกันจากเมืองเคนเนซอร์ รัฐจอร์เจีย

 ชีวิตช่วงต้น 
โอพรายเป็นชาวไอริชและชาวอเมริกันพื้นเมือง เขามีพี่ชายและน้องสาว เขาจบจากโรงเรียนมัธยมนอร์ทคอปป์ และเขาชอบเล่นกีฬาบาสเกตบอล เบสบอล และฟุตบอลในโรงเรียนมัธยม

 อาชีพ 
ในปี ค.ศ. 2006 โอพรายอายุได้ 17 ปี เขาถูกทาบทามให้ถ่ายภาพบนมายสเปซโดย โนล มาริน

ตั้งแต่นั่นเป็นต้นมาโอพรายได้มีความสำคัญ เขาถ่ายแคมเปญและนิตยสารต่าง ๆ มากมาย คือ เคลวิน ไคล์, จอร์โจ อาร์มานี, เวอร์ซาเช, โดลเช่ แอนด์ กาบบานา, ราล์ฟ ลอเรน, มาสสิโม ดุตติ, Gianfranco Ferré, เอชแอนด์เอ็ม, ซารา, อาร์มานียีนส์, มาร์ค เจคอบส์, เอ็มโพริโอ อาร์มานี, ลาคอสต์, DSquared², อเมริกัน อีเกิล, บอตเตก้า เวเนต้า, ดีเคเอ็นวาย, เฟนดิ, จีคิว, Dazed & Confused, วี, Details, Barneys New York, ยูนิโคล่, D2, เบลสตาฟฟ์, Bloomingdale's, แก๊ป, ดีเซล, เอรีนา, JOOP! และNuméro Homme

เขาเดินแบบเปิดให้กับแบรนด์เวอร์ซาเช, แซงต์ โลรองต์ ปารีส, จีวองชี่ และซัลวาทอร์เร เฟอร์รากาโม เดินปิดให้กับแบรนด์มอสคิโน, Trussardi, เซนญ่า และบัลแมง ร่วมถึงยังร่วมเดินให้กับแบรนด์อื่น ๆ อีก เช่น โรเบอร์โต คาวาลลี, หลุยส์ วิตตอง, ชาแนล, ไมเคิล คอร์ส และแอร์แม็ส ในเดือนพฤศจิกายน ค.ศ. 2011 โอพรายได้รับคัดเลือกให้เป็นดาวบนแคมเปญน้ำหอมของ Spicebomb และวิคเตอร์แอนด์รอล์ฟ

โอพรายยังได้ร่วมถ่ายทำในมิวสิกวีดีโอของมาดอนน่า ในเพลงเกิร์ลกอนไวลด์ และเพลงแบลงก์สเปซ ของเทย์เลอร์ สวิฟต์

 ความสำเร็จ 
ในปี ค.ศ. 2008 โอพรายได้ถูกจัดอันดับนายแบบที่ประสบผลความสำเร็จมากที่สุดในโลก อันดับที่ 8 ปีถัดมาเขาได้ถูกจัดอันดับให้อยู่ที่อันดับที่ 1 เมื่อเดือนกันยายน ค.ศ. 2013 โอพรายได้ถูกจัดอันดับในเว็บไซต์ Models.com ในตำแหน่งนายแบบที่ประสำผลความสำเร็จมากที่สุดในโลกในรายการ "ท็อป50" เขาดำรงตำแหน่งดังกล่าวเป็นเวลาสองปี

ในปี ค.ศ. 2015 โอพรายอยู่ในตำแหน่งของเว็บไซต์ Models.com คือ 'Supers Men', Sexiest Men' และ 'Money Guys' ในปีเดียวกันนิตยสารโว้กได้จัดอันดับให้เขาอยู่ในลำดับที่ 5 ของ 'Top 10 Male Models of All Time'
# อังค์เซนเปปิที่ 1
'อังค์เซนเปปิที่ 1 เป็นมเหสีในช่วงราชวงศ์ที่หกของอียิปต์

อังค์เซนเปปิที่ 1 เป็นลูกสาวของเนเบ็ต อัครมหาเสนาบดีเพศหญิงและสามีของเธอ คุย น้องสาวของอังค์เซนเปปิที่ 1 คืออังค์เซนเปปิที่  2 และพี่ชายของเธอเป็นอัครมหาเสนาบดีนามว่า ดเจอู
# เนเจดเทต
เนเจดเทต เป็นพระราชินีที่กล่าวถึงภาพนูนต่ำนูนสูงที่ค้นพบใกล้กับพีระมิดที่ซับซ้อนของฟาโรห์เปปิที่ 1 (ใกล้กับพีระมิดที่ซับซ้อนของราชินี อิเนนัค-อินติ) เธอเป็นภรรยาของเปปิที่ 1 ชื่อของเธอยังเป็นที่ของโนต่อมารู้จักกันในฐานะ Nome Herakleopolis ในสังคมอียิปต์ มันเป็นไปได้ที่ครอบครัวของเธอมาจากที่นั่นและการแต่งงานคือการเสริมสร้างตำแหน่งของกษัตริย์เมื่อเทียบกับขุนนางท้องถิ่น
# อังค์เซนเปปิที่ 2
อังค์เซนเปปิที่ 2 เป็นพระมเหสีในช่วงราชวงศ์ที่หกของอียิปต์ เธอเป็นภรรยาของฟาโรห์เปปิที่ 1 และเป็นมารดาของฟาโรห์เปปิที่ 2 เธอถูกฝังอยู่ในพีระมิดในซัคคารา
# จัสติน แกสตัน
จัสติน ไมเคิล แกสตัน (;เกิด 12 สิงหาคม ค.ศ. 1988) นักแต่งเพลง นักร้อง นายแบบ และนักแสดงชาวอเมริกัน เคยเป็นผู้เข้าแข่งขันในรายการแนชวิลล์สตาร์ ฤดูกาลที่ 6  

 ผลงาน 
+ภาพยนตร์ปีเรื่องบทหมายเหตุ2011Deadly Sibling RivalryPolice Officer2011EscapeeKyle2012Game ChangeLevi Johnston2014Ice ScreamMark2014The ConcertoShane2014Hollywood MilesChad2015The Unauthorized Full House StoryJohn Stamos2016Until We Meet AgainShane
+โทรทัศน์ปีเรื่องบทหมายเหตุ2008Nashville StarHimselfThree episodes; Sixth season contestant2009GleeFootball PlayerOne episode; "Pilot"2010If I Can DreamHimself18 episodes2012Single LadiesGavinOne episode2013The Client ListJ. D. WhitmanOne episode2014Days of Our LivesBen Rogers22 episodes
# อิเนนัค-อินติ
อิเนนัค หรือเรียกว่า อินติ เป็นมเหสีอียิปต์โบราณภรรยาของฟาโรห์เปปิที่ 1 ของราชวงศ์ที่ 6
# เตติอังค์เคม
เตติอังค์เคม เป็นเจ้าชายอียิปต์โบราณที่อาศัยอยู่ที่จุดเริ่มต้นของราชวงศ์ที่หกของอียิปต์ ชื่อของเขาหมายถึง "Tetiankh the Black" หรือ "Black Teti lives" และเชื่อมต่อกับคำ เคเมต ซึ่งเป็นคำที่อียิปต์อียิปต์ เขาเป็นบุตรชายของฟาโรห์เตติ และภรรยาของเขาราชินีคูอิต และทำให้พี่ชายของพระองค์คือเปปิที่ 1 เขาได้รับการตั้งชื่อตามชื่อพ่อของเขา

เตติอังค์เคม เสียชีวิตเมื่อเขาอายุประมาณ 15 ปี และถูกฝังอยู่ในมาสตาบาตั้งอยู่บนฝั่งตะวันออก
หมวดหมู่:ราชวงศ์ที่หกแห่งอียิปต์
# ไอพุทที่ 1
ไอพุทที่ 1 เป็นราชินีแห่งอียิปต์ธิดาของฟาโรห์อูนัส เป็นกษัตริย์พระองค์สุดท้ายของราชวงศ์ในห้าของอียิปต์ เธอแต่งงานกับฟาโรห์เตติ ฟาโรห์พระองค์แรกแรกของราชวงศ์ที่หกของอียิปต์ ลูกชายของพวกเขาคือฟาโรห์เปปิที่ 1
# คูอิต
คูอิต เป็นภรรยาของฟาโรห์เตติซึ่งเป็นฟาโรห์คนแรกของราชวงศ์ที่หกแห่งอียิปต์
สุสาน
thumb|left|สุสานของคูอิต
ปิรามิดของพระราชินี ไอพุทที่ 1 และ คูอิต ถูกค้นพบระหว่างกรกฎาคม 1897 และกุมภาพันธ์ 1989 โดยวิกเตอ ร์ลอเร็ตทางตอนเหนือของปิรามิดฟาโรห์เตติที่ซับซ้อนที่ซัคคารา
# ความสัมพันธ์ของทัลลี–ฟิชเชอร์
ความสัมพันธ์ของทัลลี–ฟิชเชอร์ (Tully–Fisher relation) ถูกเสนอโดยริชาร์ด เบรนต์ ทัลลี (Richard Brent Tully) และเจมส์ ริชาร์ด ฟิชเชอร์ (James Richard Fisher) ในปี 1977 กล่าวถึงความสัมพันธ์ระหว่างกำลังส่องสว่างกับความเร็วในการหมุนรอบใจกลางของดาราจักรชนิดก้นหอย ความสัมพันธ์นี้เป็นลักษณะเชิงประจักษ์ นั่นคือได้จากการสังเกตการณ์เทียบค่า กำลังส่องสว่างคือพลังงานที่ปลดปล่อยออกมาต่อเวลา หากรู้ว่าดาราจักรนั้นอยู่ห่างจากโลกแค่ไหนแล้วก็สามารถคำนวณได้จากความส่องสว่างปรากฏ ส่วนค่าความเร็วนั้นสามารถคำนวณได้จากปรากฏการณ์ด็อพเพลอร์

ความสัมพันธ์ของทั้งความสว่างและความเร็วนั้นเป็นฟังก์ชันของความยาวคลื่น โดยเมื่อดูคร่าวๆแล้วความสว่างจะแปรผันตรงกับความเร็วยกกำลัง 4

หากอาศัยความสัมพันธ์นี้ แม้แต่ในดาราจักรที่วัดความส่องสว่างสัมบูรณ์ได้ยากก็สามารถคำนวณเอาจากความเร็วได้ไม่ยาก โดยอาศัยความสัมพันธ์ที่ว่ากำลังส่องสว่างสัมพัทธ์จะแปรผกผันกับกำลังสองของระยะทางถึงวัตถุท้องฟ้า

การเคลื่อนที่ของดาวฤกษ์ภายในดาราจักรเกิดจากแรงโน้มถ่วง ดังนั้นแล้วความเร็วในการหมุนรอบดาราจักรจึงขึ้นกับมวลของดาราจักรเอง

ความสัมพันธ์นี้ไม่สามารถใช้ได้กับดาราจักรรี แต่สำหรับดาราจักรรีเองก็มีความสัมพันธ์เชิงประจักษ์ในลักษณะทำนองเดียวกันอยู่ นั่นคือความสัมพันธ์ของเฟเบอร์-แจ็กสัน

มีคนเสนอว่าความสัมพันธ์ที่ได้จากการวัดโดยที่ยังไม่เข้าใจสาเหตุแน่ชัดนี้อาจสามารถอธิบายได้ด้วยพลศาสตร์นิวตันแบบปรับปรุงใหม่ (MOND)
# อังค์เซนเปปิที่ 3
อังค์เซนเปปิที่ 3 เป็นราชินีอียิปต์โบราณของราชวงศ์ที่หก เธอได้รับการตั้งชื่อตามคุณยายของเธอ อังค์เซนเปปิที่ 1 และ อังค์เซนเปปิที่ 2 เป็นลูกสาวของเมเรนเรที่ 1 และเธอกลายเป็นภรรยาของเปปิที่ 2
# พลศาสตร์นิวตันแบบปรับปรุงใหม่
พลศาสตร์นิวตันแบบปรับปรุงใหม่ (modified Newtonian dynamics, MOND) เป็นแนวคิดที่ถูกเสนอขึ้นมาเพื่อที่จะอธิบายปัญหาการหมุนของดาราจักรโดยไม่ต้องมีการสมมุติว่ามีสสารมืดอยู่ แต่ใช้วิธีการปรับเปลี่ยนกฎทางกลศาสตร์เพื่อให้สอดคล้องกับผลการสังเกตการณ์ที่ได้นี้แทน

กฎนี้ถูกเสนอขึ้นโดยโมร์เดไฮ มิลกรม (מרדכי מילגרום) นักฟิสิกส์ชาวอิสราเอล ในปี 1982 และตีพิมพ์ในปี 1983. . .
# เตลิด
เต - ลิด เป็นซิงเกิลของ ซีล ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย ซีล เพลงนี้ออกจำหน่ายครั้งแรกในวันที่ 12 พฤษภาคม พ.ศ. 2560 ในไอทูนส์ 

ส่วนมิวสิกวีดีโอนี้ เผยแพร่ครั้งแรกในวันที่ 16 พฤษภาคม พ.ศ. 2560 กำกับโดย “เจษฎา หันช่อ” โดยในมิวสิควิดีโอกับเรื่องราวความรักที่ถึงแม้วันนี้จะกลายเป็นแค่ความทรงจำ แต่มันยังคงอินทุกครั้งที่นึกถึง โดยมี ต๊อด ศิณะ อุ่นทรพันธุ์ มาร่วมแสดงในมิวสิกวีดีโอนี้

 การตอบรับ 
เพลง เต - ลิด ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 16 พฤษภาคม พ.ศ. 2560 ที่มีคนดาวน์โหลดมากที่สุด ในไม่กี่ชั่วโมงที่ปล่อย และติดเทรนด์อันดับ 1 ของ Youtube"เตลิด" ซิงเกิลใหม่ล่าสุดจาก Zeal ขึ้นอันดับ 1 เทรนด์ Youtube 🙏🙏 ขอบคุณทุกๆคนครับ 
 ชาร์ต
ชาร์ต (พ.ศ. 2560)อันดับสูงสุด ไอทูนส์สโตร์ไทยแลนด์ ท็อปชาร์ตเพลง “เตลิด” ซิงเกิลใหม่ล่าสุดจากวง Zeal ขึ้นชาร์ตเพลงอันดับ 1 iTunes ตั้งแต่ปล่อยเพลงได้ 2 ชั่วโมง 🙏🙏 ขอบคุณครับ 1FAT CHART ,FAT 93 HD 5 JOOX Top 100 Chart 6 JOOX Top Top 50 Thai Songs Chart 6Cat Radio Chart 3อีเอฟเอ็ม ชาร์ต 94 ท็อป แอรเพลย์9FM ONE 103.5 CHART ONE TO TEN4
# พระเจ้าราชวรวงศ์เธอ พระองค์เจ้าศรีสุดาอับสร
พระเจ้าราชวรวงศ์เธอ พระองค์เจ้าศรีสุดาอับสร (พ.ศ. 2334 — พ.ศ. 2367) พระราชธิดาพระองค์ที่ 24 ในสมเด็จพระบวรราชเจ้ามหาสุรสิงหนาทประสูติแต่เจ้าจอมมารดาเพ็ง

พระประวัติ
พระเจ้าราชวรวงศ์เธอ พระองค์เจ้าศรีสุดาอับสร ประสูติเมื่อพ.ศ. 2334 เป็นพระราชธิดาในสมเด็จพระบวรราชเจ้ามหาสุรสิงหนาทประสูติแต่เจ้าจอมมารดาเพ็ง

ในสมัยรัชกาลที่ 2 ได้ทำราชการอยู่ในพระบวรราชวัง ภายหลังสมเด็จพระบวรราชเจ้ามหาเสนานุรักษ์เสด็จสวรรคตแล้ว ได้ย้ายมาทำราชการอยู่ในพระบรมมหาราชวัง ปรากฏพระนามในปฐมวงศ์ พระราชนิพนธ์ในพระบาทสมเด็จพระจอมเกล้าเจ้าอยู่หัวว่าAccom Thailand. ปฐมวงศ์. สืบค้นเมื่อ 12 พฤษภาคม พ.ศ. 2560.

"...พระเจ้าอยู่หัวกรมพระราชวังบวรสถานมงคล ในแผ่นดินพระบาทสมเด็จพระพุทธยอดฟ้าจุฬาโลกย์นั้น... ได้มีพระราชบุตร พระราชบุตรีแต่นารีบาทบริจาริก แลพระสนมนางในอิกหลายพระองค์... จะขอออกพระนามแต่พระองค์ที่เปนสำคัญปรากฏ... พระราชบุตรีนั้น คือพระองค์เจ้าดวงจันทร์พระองค์ ๑ เปนผู้ใหญ่ กับพระองค์เจ้าดุสิดาอับศร ๑ สองพระองค์นี้ ในแผ่นดินพระบาทสมเด็จพระพุทธเลิศหล้านภาไลยได้ทำราชการอยู่ในพระบวรราชวัง ครั้นพระเจ้าอยู่หัวกรมพระราชวังเสด็จสวรรคตแล้ว ได้ลงมาทำราชการอยู่ในพระบรมมหาราชวัง อยู่จนสิ้นแผ่นดินนั้น..."

พระเจ้าราชวรวงศ์เธอ พระองค์เจ้าศรีสุดาอับสร สิ้นพระชนม์ในสมัยรัชกาลที่ 3 เมื่อพ.ศ. 2367 พระชันษา 33 ปี
# เจ้าพระยาสุธรรมมนตรี (พัฒน์ ณ นคร)
เจ้าพระยาสุธรรมมนตรี (พัฒน์) หรือ เจ้าพระยาศรีธรรมาโศกราช ชาติเดโชชัย มไหสุริยาธิดี อภัยพิริยปรากรมพาหุ หรือ เจ้าพระยานครพัฒน์ เจ้าเมืองนครศรีธรรมราชสมัยกรุงรัตนโกสินทร์คนที่ 2 บุตรเขยในพระเจ้านครศรีธรรมราช กษัตริย์เมืองนครศรีธรรมราชในสมัยเสียกรุงศรีอยุธยาครั้งที่สอง

 ประวัติ 
เจ้าพระยาสุธรรมมนตรี (พัฒน์) เป็นบุตรชายของปลัดไม่ปรากฏนาม (เอกสารบางแห่งเรียก ขุนปลัดเมืองคนก่อน) กับมารดาซึ่งเรียกว่า คุณหญิง (บ้างว่าชื่อหญิง) มีพี่สาวคนหนึ่งชื่อ ชี ประวัติตอนต้นนั้นไม่ปรากฏ ปรากฏแต่เพียงว่าเดิมได้บุตรสาวคนใหญ่ของเจ้านครศรีธรรมราชชื่อ คุณชุ่ม (ทางธนบุรีเรียกนวล) เป็นภรรยา เมื่อคราวเสียกรุงศรีอยุธยาครั้งที่สอง เจ้านครศรีธรรมราชตั้งตนขึ้นเป็นเจ้า ท่านพัฒน์จึงไปเป็นมหาอุปราช เรียกกรมพระราชวังบวรสถานมงคล เมื่อสมเด็จพระเจ้ากรุงธนบุรีตีเมืองนครศรีธรรมราชได้ ก็ต้องเข้ามาอยู่กรุงธนบุรีด้วย ต่อมาพระเจ้านครศรีธรรมราชได้กลับออกไปครองเมืองอีกครั้ง อุปราชพัฒน์ก็ได้รับโปรดเกล้าฯ ให้กลับออกไปเป็นวังหน้าตามเดิม

พระมหาอุปราช (พัฒน์) นั้นคราวหนึ่งไปราชการทัพ คุณชุ่มหรือนวลถึงแก่กรรมลง ธิดาทั้งสองจึงเป็นกำพร้า ครั้นเสร็จราชการสงครามแล้ว อุปราชพัฒน์เข้ามาเฝ้าเมื่อ พ.ศ. 2317 สมเด็จพระเจ้ากรุงธนบุรีตรัสปลอบว่า "อย่าเสียใจนักเลย จะให้น้องสาวไปแทนที่จะได้เลี้ยงลูก" จึงพระบรมราชโองการให้ท้าวนางส่งตัวเจ้าจอมปรางไปพระราชทานเป็นภรรยาเจ้าพัฒน์ ท้าวนางกราบบังคมทูลว่า เจ้าจอมปรางขาดระดูมา 2 เดือนแล้ว มีพระราชดำรัสว่า "ได้ลั่นวาจายกให้แล้ว จงส่งตัวออกไปเถิด" เจ้าจอมปรางจำใจไปตามพระบรมราชโองการ และเจ้าพัฒน์ก็จำใจรับไว้เป็นศรีเมืองนครศรีธรรมราช

พ.ศ. 2327 พระบาทสมเด็จพระพุทธยอดฟ้าจุฬาโลกมหาราช โปรดเกล้าให้พระเจ้านครศรีธรรมราชพ้นจากตำแหน่งและมารับราชการในกรุงเทพ ทรงตั้งเจ้าพัฒน์เป็น เจ้าพระยาศรีธรรมาโศกราช ชาติเดโชชัย มไหสุริยาธิดี อภัยพิริยปรากรมพาหุ เจ้าพระยานครศรีธรรมราช และคืนเมืองสงขลาให้กลับไปขึ้นนครศรีธรรมราช

ในปี พ.ศ. 2354 รัชสมัยพระบาทสมเด็จพระพุทธเลิศหล้านภาลัย เจ้าพระยานคร (พัฒน์) ขอกราบถวายบังคมลาออกจากราชการ ก็ทรงพระกรุณาโปรดเกล้าฯ ให้เจ้าพระยานคร (พัฒน์) เป็น เจ้าพระยาสุธรรมมนตรี ศรีโศกราชวงศ์ เชฏฐพงศ์ฤๅชัย อนุทัยธิบดี อภัยพิริยปรากรมพาหุ จางวางเมืองนครศรีธรรมราช แล้วโปรดเกล้าฯ ให้เลื่อนเจ้าพระยานคร (น้อย) พระราชโอรสในสมเด็จพระเจ้ากรุงธนบุรี ซึ่งขณะนั้นดำรงยศเป็นพระบริรักษ์ภูเบศร์ ปลัดเมืองนครขึ้นเป็น พระยาศรีธรรมาโศกราช ว่าราชการเมืองแทน

เจ้าพระยาสุธรรมมนตรี (พัฒน์) รับราชการในตำแหน่งจางวางเมืองนครศรีธรรมราชมาอีก 3 ปีก็ถึงแก่อสัญกรรมเมื่อ พ.ศ. 2357 อัฐิของท่านส่วนหนึ่งบรรจุอยู่ ณ พระปรางค์เบื้องหลังหอพระพุทธสิหิงค์ บริเวณหน้าศาลากลาง จังหวัดนครศรีธรรมราช ซึ่งเป็นหอพระอัฐิและอัฐิสำคัญบรรพชนสกุล ณ นคร

บุตรธิดา
 เจ้าจอมมารดานุ้ยใหญ่ ในพระบาทสมเด็จพระพุทธยอดฟ้าจุฬาโลกมหาราช
 เจ้าจอมมารดานุ้ยเล็ก ในสมเด็จพระบวรราชเจ้ามหาสุรสิงหนาท
 เจ้าพระยานครศรีธรรมราช (น้อย ณ นคร) เจ้าเมืองนครศรีธรรมราชคนที่ 3 (บุตรบุญธรรม)
 พระยาภักดีภูธร (ฉิม) รับราชการฝ่ายกรมพระราชวังบวรสถานมงคล
 ท่านผู้หญิงหนู ภริยาเจ้าพระยาทิพากรวงศมหาโกษาธิบดี (ขำ บุนนาค)
 นายจ่ายง (ขัน)
 พระราชภักดี (ร้าย) ยกกระบัตรเมืองนครศรีธรรมราช
 คุณใจ มหาดเล็ก
 คุณเริก มหาดเล็ก
 ช. คุณกุน
# อินทรัตน์ อภิญญากุล
อินทรัตน์ อภิญญากุล (ชื่อเล่น: อ๊อฟปฏิวัติ "กว่างโซ้ง" ยืนยันแยกทาง 10 แข้ง - เดลินิวส์; 30 พฤษภาคม พ.ศ. 2525 —) เป็นอดีตนักฟุตบอลระดับอาชีพชาวไทย ผู้ทำหน้าที่ในตำแหน่งผู้รักษาประตู 

 ผลงานระดับนานาชาติ 
เขาทำหน้าที่ร่วมกับทีมชาติไทยในการแข่งฟุตบอลโลกเยาวชนอายุไม่เกิน 17 ปี 1999 ที่ประเทศนิวซีแลนด์ราชนาวีมือไว! คว้า อินทรัตน์ เผ้าเส้า, แทน ณรงค์ ที่จ่อย้าย - SMMSPORT.com และการแข่งฟุตบอลชายหาดชิงแชมป์โลก 2002 ที่ประเทศบราซิล

 เกียรติประวัติ 

 ร่วมกับสโมสร 
กรุงเทพคริสเตียนวิทยาลัย
 ไทยลีกดิวิชัน 1 (1 สมัย): ฤดูกาล 2544/45
# ปราโมทย์ เทียนชัยเกิดศิลป์
ปราโมทช์ เทียนชัยเกิดศิลป์  เป็นนักแสดงชายชาวไทย มีชื่อเสียงจากการเป็นนักแสดงตัวประกอบในรายการสาระแนจัง

 ผลงาน 
 ละครโทรทัศน์ 
 ปี  เรื่อง  ออกอากาศ  รับบทเป็น  หมายเหตุ 2556  ดาวเรือง  ช่อง 3  กรอด   2558  บ้านนี้ผี(ไม่)ปอบ  ช่อง 3  ฝุ่น   2560  พ่อครัวหัวป่าก์  ช่อง 3  โรซี่ / แบมบี้   แผนร้ายลงท้ายว่ารัก  ช่อง 3  คฑาเทพ (ช้าง)   ละอองดาว  ช่อง 7  แอ๊ว  รับเชิญ 2561  เขยผู้ใหญ่ สะใภ้กำนัน  ช่อง 7  แม่น   2562  ปิศาจหรรษา  ช่อง 7  ผู้จัดการสมศักดิ์   หนี้รักในกรงไฟ  ช่อง 3  จ๊อด   มนตรามหาเสน่ห์  พีพีทีวี  ด้วง   เฮฮาเมียนาวี  ช่อง 3  พลทหารการะเวก เสียงใส (กิ้ง)   2564  แม่ครัวคนใหม่  ช่อง 3  คนเก็บขยะ  รับเชิญ ดวงตาที่สาม  ช่อง 3  วิน   2565  ซ่อนกลิ่น  ช่อง 3  หมี  ซุปตาร์2550  ช่อง 3  โจโจ้   2566  เพลงรักรอยแค้น  ช่อง 8  ไมตรี   รักสุดใจยัยตัวแสบ  ช่อง 3    รับเชิญ 2567  มือปราบมหาอุตม์  ช่อง 3    ดาบหมาย เรือนทาส  ช่อง 3  แก่น  

 ผลงานละครชุด 
 ปี  เรื่อง  ออกอากาศ  บทบาท  หมายเหตุ 2556  สุภาพบุรุษจุฑาเทพคุณชายธราธร  ช่อง 3  มานะ   2557  สามหัวใจเสริมใยเหล็กลูกไม้ลายรัก  ช่อง 3  ยามวิชัย   ลูกไม้ของพ่อในม่านเมฆ  ช่อง 3  วิทย์   2558  เซน...สื่อรักสื่อวิญญาณ  ช่อง 5   อ้วน  รับเชิญตอน ความจริงที่ถูกซ่อน 2560  The Cupids บริษัทรักอุตลุดซ่อนรักกามเทพ  ช่อง 3  มงคล  รับเชิญ 2561  Love Songs Love Series 3สบาย สบาย  จีเอ็มเอ็ม 25  พี่เคน   2561  ตาสัมผัสผี ปี 2  MONO29  แสนแสบ   2565  Finding The Rainbow สุดท้าย… ที่ปลายรุ้ง  Viu Original  ลุงหนวด  

 ซิตคอม 
 ปี  เรื่อง  ออกอากาศ  บทบาท  หมายเหตุ 2558  ระเบิดเถิดเทิงสิงโตทอง  ช่องเวิร์คพอยท์ โชคร้าย   รับเชิญตอน คนที่เหมาะสม 2559  หอเฮ้วขนหัวลุก  ช่อง 7  ซาไก   ฟิตเนส สะเด็ดยาด  ช่อง 9   ตะเกียบ  2561  ทายาททองหยิบ  ช่อง 7  ไก่  

 ภาพยนตร์  
 ภาพยนตร์ ปี  เรื่อง  รับบทเป็น  หมายเหตุ  พ.ศ. 2553  สาระแนเห็นผี  ผีแว๊นซ์    พ.ศ. 2554  บ้านผีปอบ Reformation  หลอด   หมาแก่ อันตราย  แม็ก แมสเซนเจอร์   พ.ศ. 2555  รักสุดท้ายป้ายหน้า  วิน   เก๋าเกรียน  โมทย์   วงจรปิด ตั๊ก (พนักงานวงจรปิด 2)     พ.ศ. 2556  ผีเข้า ผีออก  อ๊อฟ    พ.ศ. 2557  น้ำมันพราย  เล็ก    พ.ศ. 2558  โคตรเซียนมาเก๊า เขย่าเวกัส 2  กรรมการรักษาเวลามวย 

 มิวสิกวิดีโอ 
 บังเอิญ...โสด – ไอน้ำ
# เนื้อเยื่อท่อลำเลียง
เนื้อเยื่อท่อลำเลียง  เป็นเนื้อเยื่อที่พบในพืชมีท่อลำเลียง ที่สำคัญได้แก่ ไซเล็มและโฟลเอ็ม ทำหน้าที่ขนส่งน้ำ สารละลายและสารอาหารภายในต้นพืช นอกจากนี้ยังมีเนื้อเยื่อเจริญสองชนิดที่เกี่ยวข้องกับเนื้อเยื่อท่อลำเลียงได้แก่ วาสคิวลาร์แคมเบียมและคอร์กแคมเบียม
# เจ้าชายฮารัลด์แห่งเดนมาร์ก
เจ้าชายฮารัลด์แห่งเดนมาร์ก   เป็นพระราชโอรสพระองค์ที่ 4 ในสมเด็จพระเจ้าเฟรเดอริกที่ 8 แห่งเดนมาร์ก และสมเด็จพระราชินีลูอีสแห่งเดนมาร์ก เป็นพระราชอนุชาในพระเจ้าคริสเตียนที่ 10 แห่งเดนมาร์ก และสมเด็จพระราชาธิบดีโฮกุนที่ 7 แห่งนอร์เวย์ พระองค์เสกสมรสกับเจ้าหญิงเฮ็ลเลนา อาเดิลไฮท์แห่งเดนมาร์ก มีพระบุตร 5 พระองค์ ทั้งนี้ พระองค์ยังมีศักดิ์เป็นพระอัยกาในเจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก เคานต์คริสเตียนแห่งโรเซินบอร์ก
# เจ้าหญิงมาร์การิตาแห่งบูร์บง-ปาร์มา เคาน์เตสแห่งโคโรโน
เจ้าหญิงมาร์การิตาแห่งบูรบง-ปาร์มา เคาน์เตสแห่งโคโรโน  เป็นพระธิดาพระองค์แรก ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสจำนวน 2 ครั้ง มีพระบุตร 2 คน
# เจ้าชายคาลอส ดยุกแห่งปาร์มา
เจ้าชายคาลอส ดยุกแห่งปาร์มา  เป็นพระโอรสพระองค์ใหญ่ ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ อันเนอมารี ดัชเชสแห่งปาร์มา มีพระบุตร 3 พระองค์ ภายหลังพระบิดาสิ้นพระชนม์ พระองค์จึงดำรงพระอิสริยยศ ดยุกแห่งปาร์มา
# อีเอ กอเทนเบิร์ก
อีเอ กอเทนเบิร์ก (รู้จักกันระหว่างปี 2012-2020 ในชื่อ โกสต์เกมส์) เป็นบริษัทพัฒนาวีดีโอเกมสัญชาติสวีเดนซึ่งมีบริษัทอิเล็กทรอนิก อาตส์ เป็นเจ้าของ บริษัทนี้ตั้งอยู่ในประเทศสวีเดนและก็อีกสองแห่งคือเมืองกิลด์ฟอร์ด สหราชอาณาจักร และเมืองบูคาเรสต์ ประเทศโรมาเนีย ตั้งแต่ปี 2013 ถึง 2020 บริษัทนี้มีหน้าที่ในการดูแลและพัฒนาชุดเกมนีดฟอร์สปีด โดยอีเอ กอเทนเบิร์กมีพนักงานเก่าจาก อีเอ แบล็คบอกซ์, ไครทีเรียนเกมส์, และ Playground Games

นีดฟอร์สปีด: ไรวัลส์ เป็นเกมแรกที่อีเอ กอเทนเบิร์กนั้นได้พัฒนา โดยได้รับการช่วยเหลือจากไครทีเรียน และเกมล่าสุดที่พวกเขาพัฒนาคือ นีดฟอร์สปีดฮีต ซึ่งวางจำหน่ายในเดือนพฤศจิกายน 2019 โดยวิดีโอเกมทั้งหมดที่สตูดิโอนี้พัฒนาใช้เอนจินฟรอสต์ไบต์ อีเอประกาศแผนการในเดือนกุมภาพันธ์ 2020 ที่จะลดบทบาทโกสต์เกมส์ให้เป็นสตูดิโอสนับสนุนด้านวิศวกรรมสำหรับอีเอทั้งหมด และเปลี่ยนทีมพัฒนาแฟรนไชส์กลับไปที่ไครทีเรียนเกมส์

 เกมที่พัฒนา 
 ปี (ค.ศ.) วีดีโอเกม  แพลตฟอร์ม  หมายเหตุ 2013 นีดฟอร์สปีด: ไรวัลส์  ไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, เอกซ์บอกซ์  ทำงานร่วมกันกับ ไครทีเรียนเกมส์ 2015  นีดฟอร์สปีด  ไมโครซอฟท์ วินโดวส์, เพลย์สเตชัน 4, เอกซ์บอกซ์วัน  รีบูตแฟรนไชส์ 2017  นีดฟอร์สปีด: เพย์แบ็ก   ไมโครซอฟท์ วินโดวส์, เพลย์สเตชัน 4, เอกซ์บอกซ์วัน  2019  นีดฟอร์สปีดฮีต   ไมโครซอฟท์ วินโดวส์, เพลย์สเตชัน 4, เอกซ์บอกซ์วัน
# แคว้นลวิว
แคว้นลวิว  หรือที่บางครั้งเรียกว่า ลวิวช์ชือนา  เป็นหน่วยการปกครองระดับแคว้นทางทิศตะวันตกของประเทศยูเครน มีเมืองหลักคือเมืองลวิว มีจำนวนประชากร 2,478,133 คน (ประมาณการ ณ วันที่ 1 มกราคม ค.ศ. 2022)

 ระเบียงภาพ
# โมโนเรลสวนสัตว์เชียงใหม่
โมโนเรลสวนสัตว์เชียงใหม่ เป็นรถรางเดี่ยวทางสั้นสำหรับโดยสารและอำนวยความสะดวกแก่ผู้เข้าชมสวนสัตว์เชียงใหม่ เปิดบริการแก่นักท่องเที่ยวตั้งแต่วันที่ 12 ธันวาคม พ.ศ. 2550 ก่อนให้เปิดบริการอย่างเป็นทางการในวันที่ 21 ธันวาคม พ.ศ. 2551 เป็นต้นมา ถือเป็นระบบรางเดี่ยวที่ให้บริการสายแรกของประเทศไทย ดำเนินการโดยบริษัท ไทยโมโนเรล จำกัด ทั้งนี้โมโนเรลสวนสัตว์เชียงใหม่มีความยาว 2 กิโลเมตรในสี่สถานี ขบวนรถปรับอากาศ รองรับผู้โดยสารได้ 50–70 คน เดิมมีอัตราค่าโดยสาร เด็กราคา 50 บาท ผู้ใหญ่ราคา 70 บาท และชาวต่างชาติ 100 บาท แต่ภายหลังได้เพิ่มเป็น 100 บาททั้งหมด

แต่โมโนเรลสวนสัตว์เชียงใหม่ประสบปัญหาทางเทคนิคอยู่บ่อยครั้ง ประกอบกับการกระทำผิดสัญญาของบริษัท ไทยโมโนเรล จำกัด จึงถูกสวนสัตว์เชียงใหม่ยกเลิกสัญญา และให้รื้อถอนสิ่งปลูกสร้างทั้งหมดภายในวันที่ 16 ธันวาคม พ.ศ. 2557

 ประวัติ 
ธนภัทร พงษ์ภมร ผู้อำนวยการสวนสัตว์เชียงใหม่ในขณะนั้น ร่วมกับประเสริฐ เกษมโกเมศ กรรมการผู้จัดการบริษัท ไทยโมโนเรล จำกัดซึ่งเป็นบริษัทที่รับสัมปทาน ได้ก่อสร้างเส้นทางรถรางเดี่ยวชมสวนสัตว์เชียงใหม่สำหรับให้บริการนักท่องเที่ยว เพื่อลดปริมาณคาร์บอนไดออกไซด์และเสียงรบกวนที่เกิดจากรถยนต์ส่วนตัวของนักท่องเที่ยว ประเสริฐอ้างว่าบริษัทได้ลงทุนการก่อสร้างและระบบไฟฟ้าใช้งบประมาณราว 200 ล้านบาท ต่อมาบอกว่า 150 ล้านบาท โดยทางสวนสัตว์เชียงใหม่และบริษัท ไทยโมโนเรล จำกัดได้ตกลง โดยบริษัทจะสัมปทานเป็นระยะเวลา 20 ปี 10 ปีแรกจะแบ่งรายได้ส่วนเกินราว 2 ล้านบาทแก่สวนสัตว์เชียงใหม่ ส่วน 10 ปีหลังจะแบ่งรายได้ครึ่งหนึ่งของทั้งหมดแก่สวนสัตว์ และหลังครบ 20 ปีจะส่งมอบเส้นทางรถรางเดี่ยวให้ทางสวนสัตว์บริหารจัดการเอง และมีวงเงินประกัน 10 ล้านบาทต่ออุบัติเหตุหนึ่งครั้ง

แต่ตลอดระยะเวลาของการดำเนินกิจการ บริษัทกลับขาดทุนมาโดยตลอดเพราะต้องเสียเฉพาะค่าดอกเบี้ยที่กู้ยืมมาลงทุนไม่ต่ำกว่าปีละ 12 ล้านบาท รวมทั้งประสบปัญหาทางเทคนิคบ่อยครั้ง และปัญหาพิพาทกันระหว่างบริษัทกับสวนสัตว์ อาทิ การที่บริษัทเพิ่มราคาตั๋วในราคา 100 บาทโดยไม่ได้รับการยินยอมจากสวนสัตว์ และการค้างชำระเงินตอบแทนแต่สวนสัตว์เชียงใหม่ตั้งแต่เดือนเมษายน พ.ศ. 2554 อันส่งผลให้สวนสัตว์เชียงใหม่ประกาศยกเลิกสัญญาตั้งแต่เดือนตุลาคม พ.ศ. 2557 แต่บริษัทก็ยังคงเปิดให้บริการวิ่งเป็นปกติแม้ถูกยกเลิกสัญญาและมีหนังสือแจ้งเตือนแล้วหลายครั้ง

นายสัตวแพทย์กาญจน์ชัย แสนวงศ์ ผู้อำนวยการสวนสัตว์เชียงใหม่กล่าวว่าบริษัท ไทยโมโนเรล จำกัด กระทำผิดสัญญาข้อที่ 10 ทางสวนสัตว์จึงบอกเลิกให้ทางบริษัทรื้อถอนสิ่งปลูกสร้าง ยานพาหนะ และพนักงานออกจากสวนสัตว์ภายในหรือก่อนวันที่ 16 ธันวาคม พ.ศ. 2557

 การเดินรถ  
เส้นทางเดินรถของโมโนเรลสวนสัตว์เชียงใหม่มีระยะทาง 2 กิโลเมตร มีสถานีขึ้นลง 4 สถานี โดยตั้งชื่อตามสัตว์และพรรณพืช เช่น คีรีบูน หรือพุดซ้อน เป็นต้น เบื้องต้นมีรถให้บริการ 4 ขบวน ขบวนละ 5 ตู้ รองรับผู้โดยสานได้ 50-70 คน มีความเร็ว 15-30 กิโลเมตรต่อชั่วโมง ใช้เวลาวนแต่ละรอบ 25 นาที

มีอัตราค่าโดยสาร เด็กราคา 50 บาท ผู้ใหญ่ราคา 70 บาท และชาวต่างชาติ 100 บาท (บางแห่งว่าชาวต่างชาติ 150 บาท) แต่ภายหลังทางบริษัท ไทยโมโนเรล จำกัดได้เพิ่มอัตราค่าโดยสารขึ้นเป็น 100 บาทสำหรับคนไทยทั้งเด็กและผู้ใหญ่ โดยมิได้รับการยินยอมจากสวนสัตว์
# สโตนบริดจ์โรด
สโตนบริดจ์โรด หรือชื่ออย่างเป็นทางการว่า คัฟลิงก์ สเตเดียม เป็นสนามกีฬาอเนกประสงค์ ตั้งอยู่ที่นอร์ทฟลีต เทศมณฑลเคนต์ ประเทศอังกฤษ สนามแห่งนี้ถูกใช้งานในด้านการแข่งขันฟุตบอลเป็นหลัก ก่อสร้างขึ้นในปี ค.ศ. 1905 เคยใช้เป็นสนามเหย้าของสโมสรฟุตบอลนอร์ทฟลีตยูไนเต็ด ในช่วงก่อนจะควบรวมกิจการกับสโมสรฟุตบอลเกรฟเซนด์ยูไนเต็ดในปี ค.ศ. 1946 ปัจจุบันใช้เป็นสนามเหย้าของสโมสรฟุตบอลเอ็บส์ฟลีตยูไนเต็ด (หรือชื่อเดิมคือเกรฟเซนด์แอนด์นอร์ทฟลีต)โดยสนามแห่งนี้จัดเป็นสนามที่ถูกใช้เป็นสนามเหย้าในการแข่งขันฟุตบอลมากกว่า 100 ปี

นอกจากนี้ในช่วงระหว่างปี ค.ศ. 2000 ถึง 2006 สโมสรคู่แข่งสำคัญของเอ็บส์ฟลีตยูไนเต็ด อย่าง สโมสรฟุตบอลดาร์ทฟอร์ด ก็เคยใช้สนามแห่งนี้เป็นสนามเหย้าร่วมกันกับเอ็บส์ฟลีตยูไนเต็ด  รวมถึง สโมสรฟุตบอลจิลลิงงัม ที่เคยใช้เป็นสนามเหย้าในฤดูกาล 1960 - 1961  นอกจากนี้ชาร์ลตันแอธเลติกยังได้ใช้สนามแห่งนี้เป็นสนามเหย้าสำหรับการแข่งขันของทีมสำรอง

ในเดือนกรกฎาคม ค.ศ. 2014 บริษัทรับเหมาก่อสร้างของอังกฤษอย่างพีเอชบี คอนสตรักชัน ได้เข้ามาเป็นผู้สนับสนุนหลักและได้สิทธิในการใช้ชื่อสนาม สนามแห่งนี้จึงมีชื่ออย่างเป็นทางการตามผู้สนับสนุนว่า เดอะ พีเอชบี สเตเดียม ตั้งแต่ฤดูกาล 2014–15 จนถึงฤดูกาล 2016–17

ต่อมาภายหลังจากหมดสัญญากับบริษัทพีเอชบี เดือนตุลาคม ค.ศ. 2017 บริษัทคัฟลิงก์ ได้บรรลุข้อตกลงในการใช้ชื่อสนาม ทำให้ในฤดูกาล 2017-18 สนามแห่งนี้จึงมีชื่อว่า คัฟลิงก์ สเตเดียม
# กาเลโก
กาเลโก  หรือ กาลาโก หรือที่เรียกว่า บุชเบบี้ เป็นวงศ์ของสัตว์เลี้ยงลูกด้วยนมขนาดเล็ก จัดอยู่ในอันดับไพรเมตหรือลิง เป็นสัตว์หากินกลางคืนที่พบในทวีปแอฟริกา

 พฤติกรรมในกลุ่ม 
โดยทั่วไป กาเลโกมักใช้ชีวิตตามลำพัง และในกลุ่ม ซึ่งทั้งสองพฤติกรรมนี้ สามารถพบเห็นได้เวลากาเลโกเล่นกัน สัตว์ในวงศ์นี้ มักห้อยโหนไปมาจากกิ่งไม้ ปีนป่ายต้นไม้ หรือโยนขว้างสิ่งของ การละเล่น ได้แก่ การเล่นต่อสู้ การเล่นเสริมสวย และการวิ่งเล่นตามกัน โดยเมื่อเวลาสองตัววิ่งเล่นไล่ตามกัน ทั้งสองมักจะกระโดดและวิ่งไล่กันตามต้นไม้ ตัวที่มีอายุแก่กว่าตัวอื่น มักจะชอบนอนพักตามลำพัง ในขณะที่ตัวที่ยังอายุน้อย มักจะชอบเล่นกันอยู่ในฝูง  พฤติกรรมนี้ สามารถพบเจอได้ในสปีชีส์ Galago garnetti ซึ่งตัวที่เป็นแม่มักจะปล่อยลูกอ่อนหลาย ๆ ตัว ทิ้งไว้ตามลำพังเป็นระยะยาวนาน และมักจะไม่ห้ามลูกอ่อนของตน ถ้าลูกอ่อนจะหนีจากตนไป ตรงกันข้ามกันกับลูก ๆ ซึ่ง พยายามจะตามติดแม่ของตนอย่างใกล้ชิด และจะเป็นฝ่ายเริ่มต้นการสื่อสารกับแม่ก่อน

พฤติกรรมการเสริมสวย มีความสำคัญยิ่งกับชีวิตประจำวันของกาเลโก โดยส่วนใหญ่มักจะเสริมสวยตนเอง ก่อนการพักผ่อนและขณะการพักผ่อน การเสริมสวย เป็นพฤติกรรมของตัวผู้เท่านั้น โดยตัวเมียมักจะไม่ยอมให้ตัวผู้เสริมสวยมัน
# เลขฐานสองหน่วยจินตภาพ
เลขฐานสองหน่วยจินตภาพ เป็นระบบเลขฐานที่คิดค้นโดย โดนัลด์ คนูธ ในปี พ.ศ. 2503 โดยใช้จำนวนเชิงซ้อน 2i เป็นเลขฐาน ซึ่งสามารถทำให้ระบบเลขนี้สามารถแสดงจำนวนเชิงซ้อนได้ทุกตัวโดยใช้เพียงแค่จำนวน 0, 1, 2 และ 3Donald Knuth (April 1960). "An imaginary number system". Communications of the ACM. 3 (4). doi:10.1145/367177.367233 (นอกจากนี้ยังใช้แสดงจำนวนที่น้อยกว่าศูนย์ได้โดยไม่ต้องใช้เครื่องหมายลบ เช่น -1 ในระบบเลขฐานสิบ จะมีค่าเท่ากับ 103 ในระบบเลขฐานสองหน่วยจินตภาพ)

 การแปลงเลขฐานสองหน่วยจินตภาพ 
ในการแปลงจากเลขฐานสองหน่วยจินตภาพ มาเป็นเลขฐานสิบนั้น จะต้องใช้สูตรต่อไปนี้ ...+(d3)(b)3+(d2)(b)2+(d1)(b)+d0 โดยกำหนดให้ชุดเลขฐาน ...d3d2d1d0 อยู่ในระบบเลขฐาน b

สำหรับกรณีของเลขฐานสองหน่วยจินตภาพ b จะมีค่าเป็น 2i

 ตัวอย่าง 
ในการเปลี่ยน 11012i ให้เป็นเลขฐานสิบ จะต้องเติมสูตรข้างบน จะได้

(1)(2i)3+(1)(2i)2+(0)(2i)+1=-8i-4+0+1=-3-8i
อ้างอิง
หมวดหมู่:ระบบเลขเชิงตำแหน่งแบบไม่มาตรฐาน